“માતૃમંદિર”ની મુલાકાત માટે પ્રથમ તેના વિઝિટિંગ સેન્ટરની મુલાકાત લઇ ફ્રી પાસ મેળવવો જરૂરી છે. સવારે ૧૦ થી ૧૧ અને બપોરે ૩ થી ૪ માં ફ્રી પાસ ઇશ્યું કરવામાં આવે છે. અહીં નાતજાતનો કોઈ ભેદભાવ રાખવામાં આવતો નથી મુલાકાત લેનારને સૌ પ્રથમ 15 મિનિટની માતૃમંદિરની વિડિઓ બતાવવામાં આવે અને ત્યારબાદ બસમાં મંદિર સુધી લઈ જવામાં આવે છે. આ માતૃમંદિર હાર્મની, બ્લિસ વગેરે બાર જેટલા સુંદર બગીચાઓ વચ્ચે શોભાયમાન છે. માતૃમંદિરના ચાર પાયા એટલે દક્ષિણમાં મહેશ્વરી, ઉત્તરમાં મહાકાળી, પૂર્વમાં મહાલક્ષ્મી અને પશ્ચિમમાં મહાસરસ્વતી. પ્રવેશ દ્વાર પાસે માર્ગદર્શક એવા સ્વયંસેવક પુરેપુરો મહિમા સમજાવે છે એક એક ની કતારમાં બધાને માતૃમંદિરના પ્રવેશદ્વાર પર પગરખાં કઢાવી નાંખે છે. અદભૂત્ જ કહી શકાય તે સુવર્ણની અસંખ્ય ડીશોથી મઢેલા ૨૫ મીટર વ્યાસ અને ૯૫ ફુટની ઊંચાઈ ધરાવતા ગોળામાં પ્રવેશ કરાવે છે. પ્રવેશતા જ ટાંકણી પડે તો પણ અવાજ સંભળાય તેવી નીરવ શાંતિનો અહેસાસ થાય કારણ ત્યાં સૌ કોઈ મૌન ધારણ કરી લે અને પોતપોતાના ઇષ્ટદેવનું સ્મરણ કરતા જોવા મળે છે.